《西湖同李水部孟玉詹进士泮》
明代·郑善夫

春城万水散晴湖，南北高峰相对孤。雨后舟航分气象，年来心迹落虚无。

只妨鱼鸟催人事，不厌菩提混世途。小折梅花携二子，竟无秀句吊林逋。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。